רבל וילסון

רבל מלאני אליזבת' וילסון (באנגלית: Rebel Melanie Elizabeth Wilson; ‏נולדה ב-2 במרץ 1980) היא שחקנית קולנוע וטלוויזיה וקומיקאית אוסטרלית. זכתה להכרה עולמית בשנת 2012 בזכות תפקידה כ"איימי השמנה" בקומדיה המוזיקלית "פיץ' פרפקט" ובסרטי ההמשך "פיץ' פרפקט 2" ו"פיץ' פרפקט 3". וילסון נולדה וגדלה בסידני לסו וג'ק, מאמני כלבים. יש לה שתי אחיות, ליברטי ואנליס, ואח בשם רויט. היא למדה משפטים ואומנויות באוניברסיטת ניו סאות' ויילס שבקינגסטון ומשחק ב"תיאטרון אוסטרליה לנוער". היא עברה לניו יורק לאחר שזכתה במלגה בין-לאומית מטעם התיאטרון שמומנה על יד הכוכבת האוסטרלית ניקול קידמן. במולדתה התגלתה וילסון בסדרות הקומיות "פיצה" ו-"Monster House" ובסדרת המערכונים "The Wedge". וילסון כתבה ויצרה את המיני סדרה הקומית "Bogan Pride". את תפקידה הקטן הראשון בהוליווד עשתה בשובר הקופות "גוסט ריידר" בשנת 2007. ב-2011 השתתפה בקומדיה המצליחה "מסיבת רווקות" בתפקיד ברין הגרה ביחד עם אחיה בדירתה של אנני ווקר. בשנת 2012 הופיעה וילסון בקומדיה המוזיקלית "פיץ' פרפקט", מהמוצלחות ביותר של אותה השנה, כמו כן שיחקה בשני סרטי ההמשך "פיץ' פרפקט 2" ב-2015 ו"פיץ' פרפקט 3" בשנת 2017. הופעתה בתפקיד "איימי השמנה" זיכתה אותה בביקורות מהללות ובמספר פרסים, מביניהם פרס MTV לפריצת השנה. בשנת 2012 שיחקה וילסון גם בהפקתו הקומית של ויל פרל "הרווקה" לצידה של קירסטן דנסט, בהפקתו של כריס קולפר "מוכה ברק" בתפקיד מלאני באגס, ובדרמה הרומנטית "למה לצפות כשאתם מצפים" לצד ג'ניפר לופז וקמרון דיאז. בשנת 2013 השתתפה וילסון בסרטו של מייקל ביי "רווח וכאב" בתפקיד האחות רובין פק, ובשנת 2014, שיחקה בסרט "לילה מוטרף במוזיאון 3: סוד הקבר". בשנת 2016 שיחקה בקומדיה המצליחה "המדריך לסינגלס" לצידן של דקוטה ג'ונסון, לזלי מאן ואליסון ברי. בשנת 2019 הפיקה ושיחקה בתפקיד הראשי בסרט הקומדיה הרומנטית "כמה רומנטי", ובסרט "ג'וג'ו ראביט". בשנת 2022 שיחקה בתפקיד הראשי בסרט "השמיניסטית" של נטפליקס. באוקטובר 2022 פורסם כי וילסון לוהקה לככב בסרט הקומדיה "Rock The Boat" לצד לזלי מאן. באוקטובר 2024, וילסון הגישה תביעה נגד המפיקים של הסרט "The Deb", זמן קצר לאחר שהסרט הוצג בבכורה בפסטיבל הסרטים הבין-לאומי בטורונטו. בתביעת הנגד, שהוגשה ב-26 בספטמבר, וילסון טוענת כי היא "נחושה להילחם לא רק עבור עצמה, אלא גם עבור הסרט ועבור כל מי שסבל בשקט" מהתנהגויות פסולות של המפיקה אמנדה גוסט. התביעה כוללת תשעה סעיפים המופנים כלפי המפיקים גוסט, גרגור קמרון ווינס הולדן, ומציגה טענות להתנהגות פסולה הכוללת גניבה, בריונות והטרדה מינית. המפיקים הכחישו את טענותיה של וילסון, כינו אותן "שקריות, משמיצות, ומאכזבות", והגישו תביעת דיבה נגדה ב-12 ביולי. וילסון אוהדת של קבוצת הפוטבול לוס אנג'לס ראמס. בשנת 2020, בהיותה בת 40, ביצעה וילסון הליך של הקפאת ביציות. היא סובלת מתסמונת השחלות הפוליציסטיות. ביוני 2022, חשפה וילסון בחשבון האינסטגרם שלה כי היא בזוגיות עם אישה בשם רמונה אגרומה. בפברואר 2023, התארסו השתיים בדיסנילנד. בנובמבר 2022, נולדה לה בת באמצעות אם פונדקאית. מדיה וקבצים בנושא רבל וילסון בוויקישיתוף רבל וילסון, ברשת החברתית פייסבוק רבל וילסון, ברשת החברתית אקס (טוויטר) רבל וילסון, ברשת החברתית אינסטגרם רבל וילסון, ברשת החברתית טיקטוק רבל וילסון, במסד הנתונים הקולנועיים IMDb (באנגלית) רבל וילסון, באתר AllMovie (באנגלית) רבל וילסון, באתר Rotten Tomatoes (באנגלית) רבל וילסון, באתר Box Office Mojo (באנגלית) רבל וילסון, במסד הנתונים הקולנועיים KinoPoisk (ברוסית) רבל וילסון, באתר MusicBrainz (באנגלית) רבל וילסון, באתר Discogs (באנגלית) ניו יורק טיימס, רבל וילסון החליטה לפצוח בדיאטה, והכניסה את הסוכן שלה ללחץ, באתר הארץ, 19 במאי 2024 קרן בר לב, ‏הדבר הגדול הבא, באתר ‏מאקו‏, 29 בנובמבר 2012 הדס שואף, הדבר הגדול הבא: רבל ווילסון היא הכוכבת הכי מפתיעה בהוליווד, באתר Xnet‏, 17 ביולי 2013 נעמה רק, ‏"השמיניסטית": הסרט שהחזיר אותנו לתיכון, ובכלל לא רצינו לחזור, באתר "Time Out ישראל", 19 במאי 2022 Justin Kroll, Justin Kroll, Leslie Mann And Rebel Wilson To Star In Comedy ‘Rock The Boat’ From eOne And Luke Greenfield, Deadline, ‏2022-10-06 (באנגלית אמריקאית) Dominic Patten, Rebel Wilson Slams ‘The Deb’ Producers With Her Own Lawsuit; “Just The Tip Of The Iceberg,” Star’s Lawyer Insists, Deadline, ‏2024-10-04 (באנגלית אמריקאית)